Error! No bookmark name given.Error! Reference source not found.
Unionin tuomioistuimen tuomio (kuudes jaosto) 27.10.2011 - Euroopan komissio v. Puolan tasavalta
(Asia C-362/10)
(Jäsenyysvelvoitteiden noudattamatta jättäminen - Direktiivi 2003/98/EY - Julkisen sektorin hallussa olevien tietojen uudelleenkäyttö - Tietyt artiklat on pantu täytäntöön virheellisesti tai niitä ei ole pantu täytäntöön säädetyssä määräajassa)
Oikeudenkäyntikieli: puola
Asianosaiset
Kantaja: Euroopan komissio (asiamiehet: S. La Pergola ja K. Herrmann)
Vastaaja: Puolan tasavalta (asiamies: M. Szpunar)
Oikeudenkäynnin kohde
Jäsenyysvelvoitteiden noudattamatta jättäminen - Julkisen sektorin hallussa olevien tietojen uudelleenkäytöstä 17.11.2003 annetun Euroopan parlamentin ja neuvoston direktiivin 2003/98/EY (EUVL L 345, s. 90) 2, 3, 4, 6, 7, 8, 10 ja 11 artiklan noudattamisen edellyttämiä säännöksiä ei ole annettu määräajassa
Tuomiolauselma
Puolan tasavalta ei ole noudattanut julkisen sektorin hallussa olevien tietojen uudelleenkäytöstä 17.11.2003 annetun Euroopan parlamentin ja neuvoston direktiivin 2003/98/EY säännösten mukaisia velvoitteitaan, koska se ei ole antanut säädetyssä määräajassa kaikkia lakeja, asetuksia ja hallinnollisia määräyksiä, joita kyseisen direktiivin 2, 3, 4, 6, 7, 8, 10 ja 11 artiklan täytäntöönpano Puolan oikeusjärjestyksessä edellyttää.
Puolan tasavalta velvoitetaan korvaamaan oikeudenkäyntikulut.
____________
1 - EUVL C 301, 6.11.2010.